**KUUENDA KOOSSEISU**

**OTSUS**

Haapsalu, 21. detsember 2012 nr **187**

Loa andmine rahaliste kohustuste võtmiseks

Võttes aluseks Haapsalu Kultuurikeskuse soovi müüa kaks amortiseerunud sõidukit ning asendada need kasutus- või kapitalirendi tingimustel uute sõidukitega ja juhindudes kohaliku omavalitsuse üksuse finantsjuhtimise seaduse § 38 lg 1, kohaliku omavalitsuse korralduse seaduse § 22 lg 1 p 8, Haapsalu Linnavolikogu 30.03.2012.a määruse nr 55 „Haapsalu linnavara valitsemise kord“ § 8 lg 3 p 1, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1. Lubada Haapsalu Kultuurikeskusel 2013. aastal sõlmida kaubabussi kasutusrendi lepingu kogumaksumuses mitte üle 19 000 euro koos käibemaksuga (sh lepingutasu, avansiline sissemakse, kasutusrendi maksed koos intressidega) ja rendi tähtajaga mitte üle 60 kuu.
2. Lubada Haapsalu Kultuurikeskusel 2013. aastal sõlmida sõiduauto kasutus- või kapitalirendi lepingu kogumaksumuses mitte üle 16 000 euro koos käibemaksuga (sh lepingutasu, avansiline sissemakse, kasutusrendi maksed koos intressidega) ja rendi tähtajaga mitte üle 60 kuu.
3. Volitada riigihankeid korraldama ja lepinguid allkirjastama Haapsalu Kultuurikeskuse direktor Gülnar Murumägi.
4. Otsus teha teatavaks Haapsalu Kultuurikeskusele.
5. Otsus jõustub vastuvõtmisest.

Jaanus Karilaid

Volikogu esimees

SELETUSKIRI

Eelnõule „Loa andmine rahaliste kohustuste võtmiseks (Kultuurikeskus)“

Haapsalu Kultuurikeskuse kasutuses on sõiduauto Forr Escort 1997. a. ja 9-kohaline väikebuss Citroen Jumper 2000. a. Mõlemad sõidukid on amortiseerunud ja edasine kasutamine ei ole otstarbekas. Sõidukid müüakse.

Uue kaubabussi soetamiseks kasutusrendi tingimustel ja sõiduauto soetamiseks kasutus– või kapitalirendi tingimustel korraldab Haapsalu Kultuurikeskus riigihanked. Lepingud on plaanis sõlmida tähtajaga mitte üle 60 kuu.

Linnavalitsus teeb ettepaneku eelnõu otsusena vastu võtta.

Martin Schwindt

Finantsjuht

07.12.2012